নিজস্ব প্রতিবেদন: জাকারিয়া স্ট্রিটে রত্ন ব্যবসায়ী খুনের কিনারা করল কলকাতা পুলিস। ঘটনায় জড়িত সন্দেহে মহম্মদ আসরফ নামে এক ব্যক্তিকে গ্রেফতার করলেন তদন্তকারীরা। লুঠের জন্যই খুন বলে জানিয়েছে পুলিস। অভিযুক্ত মৃত ব্যবসায়ীর পূর্ব পরিচিত। মঙ্গলবার জাকারিয়া স্ট্রিটে রহস্যজনকভাবে খুন হন রত্ন ব্যবসায়ী মহম্মদ সেলিম। তাঁর ঘর থেকে খোয়া যায় হিরে। তাঁর গাড়ির চালক দাবি করেছিলেন, দোকানে ঢুকে দেখেন অ্যান্টি চেম্বারের মধ্যে পড়ে রয়েছেন সালিম। তাঁর গলায় ফাঁস দেওয়া, মুখে লিউকোপ্লাস্ট। পুলিশ গিয়ে দেখে ঘরের মেঝেতে পড়ে রয়েছে দেহটি।